600 új sebességmérőt szerez be a rendőrség
Az új traffipaxok a nap 24 órájában működnének és közvetlenül a rendőrségi adatbázisra küldenék az adataikat.
A rendőrség hamarosan kiírja azt a közbeszerzési pályázatot, aminek segítségével 600 új, fix sebességmérő berendezést kívánnak beszerezni. A szerkezetek a nap 24 órájában működnének és közvetlenül a rendőrségi adatbázisra küldenék az adataikat.

Ezen kívül ötven új, mobil sebességmérőt is vásárolnának a régiek kiváltására. Megújítják az alkoholszondaparkot is és 300 útkereszteződést tennének biztonságosabbá.

A rendőrség közlekedéssel kapcsolatos újításairól, a magyar közlekedési helyzetről kedden délután Draskovics Tibor, az igazságügyi- és rendészeti tárca vezetője, illetve Samu István, az Országos Rendőr-főkapitányság rendészeti főigazgatója számoltak be.

A miniszter szerint 40 éve nem volt ilyen alacsony az 1 millió emberre jutó halálos balesetek száma Magyarországon, mint most. A magyar közlekedési statisztika azóta kezdett javulni, hogy pontosan két éve, 2007 január 20-a óta kötelezően a helyszínen el kell venni az ittas vezetők jogosítványát.
Bulvár